Cannes-rolprentfees 2025

Die 78ste Cannes-rolprentfees het van 13 tot 24 Mei 2025 plaasgevind. Die Franse aktrise Juliette Binoche was die voorsitter van die hoofjurie. Die Iranse fliekmaker Jafar Panahi het die Palme d'Or, die topprys, gewen met die rilprent It Was Just an Accident.

Twee ere-Palme d'Or is toegeken: een op die openingseremonie aan Robert de Niro en die tweede op kort kennisgewing aan Denzel Washington voor die wêreldpremière van Highest 2 Lowest.

'n Dag ná die aankondiging van die amptelike lys prente vir die fees, is die Palestyne fotojoernalis Fatima Hassouna, een van die hoofonderwerpe in die dokumentêr Put Your Soul on Your Hand and Walk deur Sepideh Farsi, saam met 10 lede van haar familie gedood in 'n Israeliese lugaanval op 16 April 2025 op hulle huis in Gaza. Die fees het 'n amptelike verklaring uitgereik om te simpatiseer en die voortdurende oorlog en geweld in Gaza te veroordeel. Op die fees se opening het meer as 350 regisseurs , akteurs en rolprentvervaardigers 'n brief onderteken om die moord op Hassouna en die voortdurende volksmoord in Gaza te veroordeel. Hulle sê onder meer: "Ons kan nie swyg terwyl 'n volksmoord in Gaza gepleeg word nie."

Op die laaste dag van die fees het 'n kragonderbreking wat deur brandstigting veroorsaak is, die oggend se vertonings onderbreek.

Die fees is geopen met die Franse komedie Leave One Day deur Amélie Bonnin.

 Belangrikste rolprentpryse 

 Rolprent Regisseur Land Prys It Was Just an Accident  Jafar Panahi  Iran, Frankryk, Luxemburg  Palme d'Or Sentimental Value  Joachim Trier  Noorweë, Frankryk, Duitsland, Denemarke, Swede, UK  Grand Prix Sirāt  Sound of Falling  Oliver Laxe Mascha Schilinski  Spanje, Frankryk Duitsland  Jurieprys The President's Cake  Hasan Hadi  Irak, Katar, VSA  Caméra d'Or First Summer  Heo Gayoung  KAFA, Suid-Korea  Cinéfondation The Little Sister  Hafsia Herzi  Frankryk, Duitsland  Queer Palm I'm Glad You're Dead Now  Tawfeek Barhom  Palestina, Frankryk, Griekeland  Kortfilm-Palme d'Or

 Ander pryse 
 Prys Wenner Rolprent Land Beste regisseur  Kleber Mendonça Filho  The Secret Agent Brasilië Beste draaiboek  Jean-Pierre en Luc Dardenne  Young Mothers  België Beste akteur  Wagner Moura  The Secret Agent  Brasilië Beste aktrise  Nadia Melliti ''The Little Sister  Frankryk 

Verwysings

 Eksterne skakels 
 Fees se amptelike webtuiste

Kategorie:Cannes-rolprentfees